Alpha Centauri

Ang Alpha Centauri (α Centauri, α Cen; kilala rin sa tawag na Rigel Kent ) ay ang pinakamaliwanag na bituin sa katimugang konstelasyon ng Centaurus, at ang pangatlong pinakamaliwanag na bituin sa panggabing langit. Makikita ang sistema ng Alpha Centauri sa 1.34 parsec o 4.37 sinag-taon mula sa Araw, kaya ito ang naging pinakamalapit na sistemang pangbituin sa Sistemang Solar. Bagamat nakikita ito ng mga matang walang instrumento bilang isang bituin, sa katotohanan, ang Alpha Centauri ay isang sistemang dalawahang bituin (na may designasyong Alpha Centauri AB o α Cen AB) na kung saan ang kanilang pinagsamang nakikitang magnityud na −0.27 ay nakatulong upang maging pangatlong pinakamaliwanag na bituin na nakikita sa Mundo pagkatapos ng magnityud na −1.46 ng Sirius at magnityud na −0.72 ng Canopus.

Ang Alpha Centauri C o Proxima Centauri ay ika-3 bituin nitong sistemang pangbituin at pinakalapit na bituin sa ating Araw.  4.24 sinag-taon ang distansiya sa ating Araw at 0.2 sinag-taon sa Alpha Centauri AB.  May relasyong grabidad ito sa Alpha Centauri AB.

May di pa kompirmadong planetang terestriyal na Alpha Centauri Bb na lumilibot sa Alpha Centauri B.

Talababa

Centauri, Alpha
Centaurus (konstelasyon)
Mga bituin